stanford-oval/wikipedia huggingface dataset:
สายลับเดอะซีรี่ส์ กับ 24 คดีสุดห้ามใจ
เรื่องย่อ

ในเมื่อความรักไม่เข้าใครออกใคร ปัญหาผัวเมียละเหี่ยใจจึงเกิดขึ้นได้ทุกหย่อมหญ้า อาชีพนักสืบตามล่าเมียน้อยจึงยังคงเป็นที่ต้องการอย่างสูงในตลาดมืด นอกจากไอ้จ๊อก-สายลับจับบ้านเล็ก ที่เคยสร้างกระแสฮิตเกรียวกราวไปบนจอเงินเมื่อกลางปีที่แล้ว ในมุมเล็กๆ อีกแห่งของกรุงเทพฯ ก็ยังมี “ฉลาม” (แดน-วรเวช ดานุวงศ์) นักสืบหนุ่มรูปหล่อ ที่ใช้ร้านตัดขนหมาเป็นฉากบังหน้ารับอาชีพนักสืบกิ๊กอยู่อีกคน
งานนี้ฉลามมี “ขนุน” (แจ็ค-เฉลิมพล ทิฆัมพรธีรวงศ์) เด็กแว้น ลูกเสี่ยเจ้าของร้านมอเตอร์ไซค์ที่อยู่บ้านติดกัน เป็นผู้ช่วยที่คอยทั้งผลักทั้งดันงานนักสืบ …แต่ด้วยอุดมการณ์ที่มีมาก (จนล้น) ประกอบกับระดับไอคิวที่กระพร่องกระแพร่ง ทำให้หลายครั้งความหวังดีต่อลูกพี่กลับกลายเป็นเรื่องปั่นป่วนชวนวุ่นวายยิ่งไปกว่าเดิมแถมซ้ำร้าย…นายฉลามดันเป็นโรคแพ้ผู้หญิงสวย อยู่ใกล้ทีไร หัวใจเป็นต้องอ่อนระทวยเป็นช็อกโกแล็ตตากแดด ทำให้เกือบจะละเมิดกฎเหล็กของนักสืบไปตกหลุมรักเป้าหมายหลายต่อหลายครั้งจนกระทั่งวันดีคืนดี ฟ้าก็ส่ง “แอ้ม” (แพท-อังศุมาลิน สิรภัทรศักดิ์เมธา) เด็กสาวบ้านนา หน้าใสกิ๊งเข้ามาอยู่ที่ร้านมินิมาร์ทข้างๆบ้าน เธอคนนี้อินเลิฟในมาดเท่ยียวนกวนประสาทของนายฉลามตั้งแต่แรกเห็น และขอตามติดพี่ฉลามแบบไปไหนไปด้วย เพราะอยากเป็นผู้ช่วยทั้งเรื่องงาน…และหัวใจ
แต่ในสายตาฉลาม แอ้มดูเป็น ‘ภาระ’ มากกว่า ‘ยาบำรุงหัวใจ’ เพราะความใสแบบเด็กกะโปโลที่ไม่เข้าตา แถมงานที่ควรจะเป็นความลับก็เกือบจะไม่ลับเอาง่ายๆ เมื่อแอ้มดันไปพ่วงเอา “หมวดโอภาส” (เต๋อ-ฉันทวิชช์ ธนะเสวี) เข้ามาพัวพันในชีวิต เมื่อนายตำรวจหนุ่มรายนี้ดันมาตามติดแอ้มต้อย ๆ ด้วยความหลงใหล จนกลายเป็นก้างชิ้นใหญ่สำหรับงานลับ ๆ ของนักสืบฉลาม แต่ถึงแม้จะมีเรื่องวุ่นวายมากแค่ไหน สำนักงานนักสืบของนายฉลามก็ยังมีลูกค้าผลัดเปลี่ยนหมุนเวียนกันเข้ามาไม่ซ้ำหน้า นำพาให้นักสืบหนุ่มของเราต้องเข้าไปพัวพันกับคดีเมียๆ ผัวๆ …ซึ่งแต่ละคดีก็สร้างความมึนหัวให้ฉลามไม่น้อยอาทิ คดีลูกใครหว่า หน้าไม่เหมือนพ่อที่สามีสงสัยว่าภรรยาลูกครึ่งของตัวเอง (พอลล่า เทย์เลอร์) จะแอบมีชู้ เพราะลูกที่คลอดออกมาหน้าตาขี้เหร่ไม่ละม้ายคล้ายคลึงทั้งพ่อและแม่เลยซักนิด???
หรืออย่างคดีอินเต๊อ…อินเตอร์ จากสาวใหญ่ชาวเกาหลีที่หวั่นใจว่าสามีที่เป็นโค้ชเทควันโด (จตุรงค์ มกจ๊ก) ในมหาวิทยาลัยจะแอบมีนอกมีในกับบรรดาลูกศิษย์สาว ๆ ในชมรม ฉลามกับขนุนเลยต้องอุทิศตนไปเป็นเป้าซ้อมเตะให้กับสาวๆเหล่านั้น แต่แล้วกลับพบว่าผู้ต้องสงสัยหลักกลับกลายเป็นคุณพยาบาลประจำทีม (เจนสุดา ปานโต) หรือสุดยอดเคสหักมุม ที่ผู้ว่าจ้างกลายเป็นฝ่ายเมียน้อยที่สงสัยว่าเมียหลวง (มาช่า วัฒนพานิช) กระทำการฆาตกรรมสามีตัวเองเพื่อหวังเงินประกันก้อนโต!
หรือกระทั่งสาวพริตตี้ (คริส หอวัง) ที่ดันทำรถสปอร์ตราคา 7 ล้าน ที่ได้เป็นของขวัญจากเสี่ยหาย ก็เลยต้องใช้บริการนักสืบฉลามเป็นที่พึ่ง เพื่อตามหารถกลับคืนมา รวมไปถึงคดีรัก (เกือบ) โรแมนติก เมื่อฉลามรับ 2 คดีซ้อนในวันเดียวกัน ที่ฝ่ายหนึ่ง เป็นเจ้าบ่าวมาขอให้ตามหาตัวเจ้าสาว (นุ่น-ศิรพันธ์ วัฒนจินดา) และอีกฝ่ายเป็นเจ้าสาวที่มาขอให้ตามหาตัวเจ้าบ่าว (โบ-ธนากร ชินกูล) เรื่องชักวุ่นวาย เมื่อคนหายทั้งคู่ดันหนีไปพร้อมกัน เพราะต่างก็มาตกหลุมรักกันในวันจองห้องจัดเลี้ยงสำหรับงานแต่งงานแต่ละคดี ฉลามเกือบจะต้องเอาทั้งตัวและหัวใจเข้าแลก เพราะนายฉลามเองก็มีความลับในหัวใจที่ไม่ได้เผยให้ใครล่วงรู้
แหล่งข้อมูลอื่น

เว็บไซต์ทางการของจีทีเอช เก็บถาวร 2013-07-10 ที่ เวย์แบ็กแมชชีน
ชมละคร สายลับเดอะซีรีส์ ย้อนหลัง เก็บถาวร 2009-09-30 ที่ เวย์แบ็กแมชชีน ทาง เว็บไซต์ อสมท.
เรื่องย่อ สายลับเดอะซีรีส์ จากเว็บไซต์ nangdee.com
ดูสายลับเดอะซีรีส์ย้อนหลัง[ลิงก์เสีย]
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์
หลี่ อัน

| หลี่ อัน |
| --- | --- |
หลี่ ในงาน เอ็นเอดี โชว์ 2016
เกิด:  (1954-10-23) 23 ตุลาคม ค.ศ. 1954 (69 ปี) เฉาโจว, ผิงตง, ไต้หวัน
สัญชาติ: ไต้หวัน
อาชีพ: ผู้ผลิตภาพยนตร์
ปีปฏิบัติงาน: 1982–ปัจจุบัน
คู่สมรส: เจน หลิน (林惠嘉) (สมรส 1983)
บุตร:  หาน  เมสัน 
หลี่ อัน (จีน: 李安, พินอิน: Lǐ Ān) (เกิด 23 ตุลาคม พ.ศ. 2497) คนไทยรู้จักในชื่อ อั้งลี่  (Ang Lee) เป็นผู้กำกับภาพยนตร์ชาวไต้หวัน เขาได้รับรางวัลออสการ์ 2 ครั้งจาก ภาพยนตร์เรื่อง หุบเขาเร้นรัก (Brokeback Mountain, 2005) และ พยัคฆ์ระห่ำมังกรผยองโลก  (Crouching Tiger, Hidden Dragon, 2000) ในสาขาภาพยนตร์ต่างประเทศยอดเยี่ยม The Wedding Banquet (1993) และ ชีวิตอัศจรรย์ของพาย (Life of Pi, 2012) ในสาขาผู้กำกับยอดเยี่ยม
ในปี 2007 เขาได้คว้ารางวัลสิงโตทองคำของเทศกาลภาพยนตร์เวนิซ จากภาพยนตร์เรื่อง Lust, Caution หนังสายลับย้อนยุค ในสมัยทศวรรษที่ 1940 ของเมืองเซี่ยงไฮ้ในสงครามโลกครั้งที่ 2 ที่ประเทศจีนถูกกองทัพของประเทศญี่ปุ่นรุกราน
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1991 | พุชชิง แฮนด์ส | ใช่ | ใช่ | ไม่ | ตัดต่อด้วย |
| 1993 | เดอะ เวดดิ้ง แบงเคว็ท | ใช่ | ใช่ | ไม่ |  |
| 1994 | อีท ดริงค์ แมน วูแมน | ใช่ | ใช่ | ไม่ | ตัดต่อด้วย |
| 1995 | เหตุผลที่คนเรารักกัน | ใช่ | ไม่ | ไม่ |  |
| 1995 | เสี่ยว ยูว | ไม่ | ใช่ | ใช่ |  |
| 1997 | ดิ ไอซ์ สตอร์ม | ใช่ | ไม่ | ไม่ |  |
| 1999 | ลูกผู้ชายแผ่นดินสงคราม | ใช่ | ไม่ | ไม่ |  |
| 2000 | พยัคฆ์ระห่ำ มังกรผยองโลก | ใช่ | ไม่ | ใช่ |  |
| 2002 | โซเซน | ใช่ | ไม่ | ไม่ | หนังสั้นของ บีเอ็มดับเบิลยู เรื่อง เดอะ ไฮร |
| 2003 | มนุษย์ยักษ์จอมพลัง | ใช่ | ไม่ | ไม่ |  |
| 2005 | หุบเขาเร้นรัก | ใช่ | ไม่ | ไม่ |  |
| 2007 | ลัสต์, คอชั่น: เล่ห์ราคะ | ใช่ | ไม่ | ใช่ |  |
| 2009 | เทคอิง วูดสต็อค | ใช่ | ไม่ | ใช่ |  |
| 2012 | ชีวิตอัศจรรย์ของพาย | ใช่ | ไม่ | ใช่ |  |
| 2016 | บิลลี่ ลินน์ วีรบุรุษสมรภูมิเดือด | ใช่ | ไม่ | ใช่ |  |
| 2019 | เจมิไน แมน | ใช่ | ไม่ | ไม่ |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 13 เรื่องของ หลี่ อัน
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 1993 | เดอะ เวดดิ้ง แบงเคว็ท |  97% (7.40/10) (29 คน) | — | — | 7.6 (‎‎17,317) | $1,000,000 | $6,933,459 |
| 1994 | อีท ดริงค์ แมน วูแมน |  88% (7.50/10) (50 คน) |  | 80 (29 คน) | 7.8 (23,442‎‎) | — | $7,294,403 |
| 1995 | เหตุผลที่คนเรารักกัน |  97% (8.10/10) (68 คน) |  | 84 (21 คน) | 7.7 (127,116‎‎) | $16,000,000 | $134,582,776 |
| 1997 | ดิ ไอซ์ สตอร์ม |  86% (7.80/10) (71 คน) |  | 72 (23 คน) | 7.3 (60,461‎‎) | $18,000,000 | $8,038,061 |
| 1999 | ลูกผู้ชายแผ่นดินสงคราม |  64% (6.30/10) (67 คน) |  | 69 (29 คน) | 6.7 (14,638‎‎) | $38,000,000 | $635,096 |
| 2000 | พยัคฆ์ระห่ำ มังกรผยองโลก |  98% (8.70/10) (172 คน) |  | 94 (32 คน) | 7.9 (283,193) | $17,000,000 | $213,978,518 |
| 2003 | มนุษย์ยักษ์จอมพลัง |  63% (6.30/10) (239 คน) |  | 54 (40 คน) | 5.6 (280,261‎‎) | $137,000,000 | $245,285,165 |
| 2005 | หุบเขาเร้นรัก |  88% (8.20/10) (255 คน) |  | 87 (41 คน) | 7.7 (387,728‎‎) | $14,000,000 | $178,064,141 |
| 2007 | ลัสต์, คอชั่น: เล่ห์ราคะ |  73% (6.70/10) (150 คน) |  | 61 (35 คน) | 7.5 (45,865) | $15,000,000 | $67,091,915 |
| 2009 | เทคอิง วูดสต็อค |  48% (5.40/10) (183 คน) |  | 55 (35 คน) | 6.7 (‎‎30,116) | $30,000,000 | $9,975,737 |
| 2012 | ชีวิตอัศจรรย์ของพาย |  86% (7.90/10) (255 คน) |  | 79 (44 คน) | 7.9 (671,296‎‎) | $120,000,000 | $609,016,565 |
| 2016 | บิลลี่ ลินน์ วีรบุรุษสมรภูมิเดือด |  44% (5.30/10) (162 คน) |  | 53 (42 คน) | 6.2 (24,245‎‎) | $40,000,000 | $30,930,984 |
| 2019 | เจมิไน แมน |  27% (4.70/10) (329 คน) |  | 38 (49 คน) | 5.7 (‎‎123,125) | $138,000,000 | $173,469,516 |
| เฉลี่ย และ รวม | เฉลี่ย และ รวม |  74% (6.95/10) | 69 | 69 | 7.1 | $584 ล้าน | $1,685,296,336 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
— ไม่ปรากฏ, หาข้อมูลไม่ได้
$ ดอลลาร์สหรัฐ
รางวัล

จำนวนรางวัลที่เข้าชิงและได้รับจากภาพยนตร์ของ หลี่ อัน
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 1993 | เดอะ เวดดิ้ง แบงเคว็ท | 1 |  |  |  | 1 |  |
| 1994 | อีท ดริงค์ แมน วูแมน | 1 |  | 1 |  | 1 |  |
| 1995 | เหตุผลที่คนเรารักกัน | 7 | 1 | 12 | 3 | 6 | 2 |
| 1997 | ดิ ไอซ์ สตอร์ม |  |  | 2 | 1 | 1 |  |
| 2000 | พยัคฆ์ระห่ำ มังกรผยองโลก | 10 | 4 | 14 | 4 | 3 | 2 |
| 2005 | หุบเขาเร้นรัก | 8 | 3 | 9 | 4 | 7 | 4 |
| 2007 | ลัสต์, คอชั่น: เล่ห์ราคะ |  |  | 2 |  | 1 |  |
| 2012 | ชีวิตอัศจรรย์ของพาย | 11 | 4 | 9 | 2 | 3 | 1 |
| ทั้งหมด | ทั้งหมด | 38 | 12 | 49 | 14 | 23 | 9 |
อี กัน-อู

| อี กัน-อู |
| --- | --- |
Life Theater of Myname, 2015
เกิด:  (1989-01-30) มกราคม 30, 1989 (35 ปี) เกาหลีใต้
อาชีพ:  นักร้อง  นักแต่งเพลง  นักแสดง 
ปีปฏิบัติงาน: 2011–ปัจจุบัน
อาชีพทางดนตรี
แนวเพลง:  ป็อป  อาร์แอนด์บี  แดนซ์ 
ค่ายเพลง:  เอชทูมีเดีย  วายเอ็มทรีดี  เวอร์จิน 
 
| --- | --- |
Korean name
ฮันกึล: 이건우
อาร์อาร์: I Geon-woo 
เอ็มอาร์: Yi Kŏnu 
อี กัน-อู (เกาหลี: 이건우; เกิด 30 มกราคม พ.ศ. 2532) เป็นนักร้องและนักแสดงชาวเกาหลีใต้ ในช่วงแรกขาเรียนโรงเรียนกีฬา ต่อมาเขาตัดสินใจที่จะเป็นนักร้องเมื่ออายุ 20 ปี และย้ายไปโซลเพื่อประกอบอาชีพนั้น
กันอูเซ็นสัญญากับเอชทูมีเดีย ซึ่งเขาเดบิวต์กับบอยกรุปมายเนม ในฐานะไอดอล เขาทำหน้าที่เป็นหัวหน้าวงและนักร้องนำของกลุ่ม เขามีผลงานการแสดงครั้งแรกในเรื่อง Shinokubo Story (2013) ร่วมกับสมาชิกในกลุ่ม สตูดิโออัลบั้มแรกของเขาที่เป็นอิสระจากวงมายเนมชื่อว่า I Am 27 (2016) วางจำหน่ายที่ญี่ปุ่นในเดือนมกราคม
ผลงานเพลง > อัลบั้ม > มินิอัลบั้ม

| ชื่อ> ชื่อ.ชื่อ.ญี่ปุ่น | รายละเอียด> รายละเอียด.รายละเอียด.ญี่ปุ่น | อันดับสูงสุดบนชาร์ต> JPN.Oricon .ญี่ปุ่น | อันดับสูงสุดบนชาร์ต> JPN.Billboard .ญี่ปุ่น | ยอดขาย> ยอดขาย.ยอดขาย.ญี่ปุ่น |
| --- | --- | --- | --- | --- |
| I Am 27 |  วันจำหน่าย: 30 มกราคม พ.ศ. 2559  สังกัด: วายเอ็มทรีดี  รูปแบบ: ซีดี, ดิจิตัลดาวน์โหลด | 39 | 75 |  JPN: 3,851 |
แหล่งข้อมูลอื่น

| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
สแลม (เพลง)

| "สแลม" |
| --- | --- |

albumโดยฮิวแมนนอยด์
วางจำหน่าย: พ.ศ. 2532
แนวเพลง: อีเลคโทรนิก้า เอซิดเฮาส์
ความยาว: 17:03
ค่ายเพลง: Westside Records
สแลม (Slam) เป็นซิงเกิลเอซิดเฮาส์ จาก อัลบั้มชุด โกลบอล และ เป็นซิงเกิลของ ฮิวแมนนอยด์หรือเป็นชื่ออีกชื่อหนึ่งคือ ไบรอัน ดูแกนส์ เป็นสมาชิกวง เดอะฟิวเจอร์ซาวด์ออฟลอนดอน  ออกจำหน่าย ในปี 1989 ขึ้นชาร์ตซิงเกิลอันดับสูงสุดที่ 54
รายชื่อเพลง

Slam (Club Mix) (6:34)
Slam (Radio Edit) (3:54)
Bass Invaders (3:21)
Slam (Hip House Version) (3:54)
อี.อาร์.เอ. หนุมาน

สำหรับความหมายอื่น ดูที่ หนุมาน
พระวรวงศ์เธอ พระองค์เจ้าพีรพงศ์ภาณุเดช ขับหนุมาน หมายเลข 10 ซึ่งได้รางวัลชนะเลิศ
หนุมาน (Hanuman) เป็นชื่อที่ใช้เรียกรถแข่ง ยี่ห้อ อี.อาร์.เอ. (English Racing Automobiles - ERA) รหัส R12B/C ที่พระวรวงศ์เธอ พระองค์เจ้าพีรพงศ์ภาณุเดช ใช้ขับแข่งในช่วงปี พ.ศ. 2481 เป็นรถ อี.อาร์.เอ. คันที่สามในสังกัด คอกหนูขาว (White Mouse team)  ต่อจาก รอมิวลุส และ รีมุส
รถคันนี้ สร้างขึ้นในปี พ.ศ. 2479 เดิมมีรหัส R12B ใช้เครื่องยนต์ขนาด 2,000 ซีซี ต่อมาได้เปลี่ยนเครื่องยนต์ใหม่เป็น 1,500 ซีซี ในปี พ.ศ. 2480  พระเจ้าวรวงศ์เธอ พระองค์เจ้าจุลจักรพงษ์  ทรงซื้อมาในปี พ.ศ. 2481 เพื่อทดแทน อี.อาร์.เอ. รีมุส ที่ขายออกไป  โดยพ่นตัวถังเป็นสีฟ้าพีระ  วงล้อและชาสซีเป็นสีเหลือง ตามสีสัญลักษณ์ของราชยานยนต์สมาคมแห่งสยาม
พระวรวงศ์เธอ พระองค์เจ้าพีรพงศ์ภาณุเดช ทรงขับรถรีมุส เข้าแข่งขันทั้งสิ้น 7 รายการ  ได้รางวัลชนะเลิศ 4 รายการ ที่สอง 1 รายการ
ต่อมารถคันนี้เกิดอุบัติเหตุเสียหายหนัก จนต้องปรับปรุงใหม่ทั้งคันโดยใช้อะไหล่จากรถคันอื่น  และมีการเปลี่ยนมืออีกหลายครั้ง ได้ร่วมแข่งขัน กรุงเทพกรังด์ปรีซ์ 2531 โดยบิล มอร์ริส
สถิติการแข่งขัน

| วันที่ | รายการ | สนาม | ประเทศ | รถ | หมายเลข | ผลการแข่งขัน | ชนะเลิศ | โพเดียม |
| --- | --- | --- | --- | --- | --- | --- | --- | --- |
| 12 มีนาคม 2481 | Road Handicap | บรูกแลนด์ส |  | หนุมาน | 1 | 2 nd |  |  |
| 18 เมษายน 2481 | Campbell Trophy | บรูกแลนด์ส |  | หนุมาน | 10 | 1 st |  |  |
| 23 เมษายน 2481 | International Light Car Race | คอร์ก ไอร์แลนด์ |  | หนุมาน | 22 | 1 st |  |  |
| 12 มิถุนายน 2481 | Grand Prix de Picardie | เปรอง ฝรั่งเศส |  | หนุมาน | 2 | ถอนตัว |  |  |
| 9 กรกฎาคม 2481 | Nuffield Trophy | ดอนิงตันพาร์ก |  | หนุมาน | 25 | 1 st |  |  |
| 21 สิงหาคม 2481 | Prix de Berne | เบิร์น สวิตเซอร์แลนด์ |  | หนุมาน | 58 | ถอนตัว |  |  |
| 15 ตุลาคม 2481 | Siam Trophy | บรูกแลนด์ส |  | หนุมาน | 2 | 1 st |  |  |
ดูเพิ่ม

อี.อาร์.เอ. รอมิวลุส
อี.อาร์.เอ. รีมุส
สถานีรถไฟกินซะ

สถานีรถไฟกินซะ (ญี่ปุ่น: 銀座駅; โรมาจิ: Ginza-eki) เป็นสถานีรถไฟโตเกียวเมโทร (รถไฟใต้ดิน) ในเขตชูโอ กรุงโตเกียว ตั้งอยู่ในย่านธุรกิจสำคัญอย่างกินซะ เป็นสถานีรถไฟใต้ดินที่คับคั่งเป็นอันดับที่สี่ของโตเกียวเมโทร รองจากสถานีอิเกบูกูโระ คิตะเซ็นจุ และโอเตมาจิ
เส้นทาง

โตเกียวเมโทรสายกินซะ (G-09)
โตเกียวเมโทรสายมารูโนอูจิ (M-16)
โตเกียวเมโทรสายฮิบิยะ (H-08)
แผนผังสถานี

แต่ละสายทางมีชานชาลาแบบเกาะที่ให้บริการสองราง โดยชานชาลาสายกินซะ และ สายมารูโนอูจิ ตั้งอยู่แยกกันในระดับชั้นใต้ดินชั้นที่ 2 (B2F) ในขณะที่ชานชาลาสายฮิบิยะ ตั้งอยู่ที่ชั้นใต้ดินชั้นที่ 3 (B3F)
แผนผังสถานี > ชานชาลา

| ชานชาลา | สายทาง | จุดหมาย | หมายเหตุ |
| --- | --- | --- | --- |
| 1 | G สายกินซะ | อากาซากะ-มิตสึเกะ, ชิบุยะ |  |
| 2 | G สายกินซะ | อูเอโนะ, อาซากูซะ |  |
| 3 | M สายมารูโนอุจิ | ชินจุกุ, โองิกูโบะ |  |
| 4 | M สายมารูโนอุจิ | โอเตมาจิ, อิเกบูกูโระ |  |
| 5 | H สายฮิบิยะ | คาซูมิงาเซกิ, รปปงงิ, นากาเมงูโระ |  |
| 6 | H สายฮิบิยะ | อูเอโนะ, คิตะเซ็นจุ, มินามิคูริฮาชิ | ทิศทางจากสถานี คิตะเซ็นจุ TS สายโทบุ （ไปยัง TN สถานีมินามิคูริฮาชิ สายนิกโก） |
ประวัติ

สถานีกินซะ เปิดให้บริการสายกินซะเมื่อวันที่ 3 มีนาคม พ.ศ. 2477 สายมารูโนอูจิ เริ่มดำเนินการที่สถานีกินซะในวันที่ 15 ธันวาคม พ.ศ. 2500 และชานชาลาสายฮิบิยะเปิดใช้งานเมื่อ 29 สิงหาคม พ.ศ. 2507
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สถานีรถไฟกินซะ
| ด ค กสถานีของโตเกียวเมโทรสายมารูโนอูจิ |
| --- | --- |
 โองิกูโบะ  มินามิอาซางายะ  ชิงโกเอ็นจิ  ฮิงาชิโกเอ็นจิ  ชินนากาโนะ  (โฮนันโจ>>)  นากาโนะซากาอูเอะ  นิชิชินจูกุ  ชินจูกุ  ชินจูกุซันโจเมะ  ชินจูกุเงียวเอ็มมาเอะ  ยตสึยะซันโจเมะ  ยตสึยะ  อากาซากะมิตสึเกะ  คกไกงิจิโดมาเอะ  คาซูมิงาเซกิ  กินซะ  โตเกียว  โอเตมาจิ  อาวาจิโจ  โอจาโนมิซุ  ฮงโงซันโจเมะ  โครากุเอ็ง  เมียวงาดานิ  ชินอตสึกะ  อิเกบูกูโระ 
35°40′16″N 139°45′54″E﻿ / ﻿35.67123°N 139.76500°E﻿ / 35.67123; 139.76500
หม่อมเจ้าเสรฐศิริ กฤดากร

| หม่อมเจ้าเสรฐศิริ กฤดากร |
| --- | --- |

สมาชิกวุฒิสภา 
ดำรงตำแหน่ง 18 พฤศจิกายน พ.ศ. 2490 – 29 พฤศจิกายน พ.ศ. 2494
 
องคมนตรี 
ดำรงตำแหน่ง 18 เมษายน พ.ศ. 2458 – 2 กันยายน พ.ศ. 2470
 

ประสูติ: 26 มีนาคม พ.ศ. 2424
สวรรคต: 2 พฤศจิกายน พ.ศ. 2500 (76 ปี)
ชายา/หม่อม: หม่อมสนิท หม่อมผอบ หม่อมเจ้าสุรีย์ประภา กฤดากร
พระบุตร: 8 คน
ราชวงศ์: จักรี
ราชสกุล: กฤดากร
พระบิดา: พระเจ้าบรมวงศ์เธอ กรมพระนเรศรวรฤทธิ์
พระมารดา: หม่อมสุภาพ กฤดากร ณ อยุธยา

ยศที่ได้รับการแต่งตั้ง
รับใช้:  ไทย
แผนก/สังกัด: กองทัพบกไทย
ประจำการ: พ.ศ. 2446 – พ.ศ. 2475
ชั้นยศ:  พลโท
บังคับบัญชา: กรมพลาธิการทหารบก
 
พลโท หม่อมเจ้าเสรฐศิริ กฤดากร (26 มีนาคม พ.ศ. 2424 –  2 พฤศจิกายน พ.ศ. 2500) อดีตสมาชิกวุฒิสภา องคมนตรี กรรมการองคมนตรี และเจ้ากรมพลาธิการทหารบก  เป็นพระโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ กฤดากร ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว
พระประวัติ

นายพลโท หม่อมเจ้าเสรฐศิริ กฤดากร ประสูติเมื่อวันที่ 26 มีนาคม พ.ศ. 2423 (ปัจจุบันคือ พ.ศ. 2424) เมื่อทรงพระเยาว์ได้รับการศึกษาจากครูพิเศษซึ่งพระบิดาได้ทรงเลือกมาสอนแก่พระโอรส พระธิดา ในวัง เพราะในสมัยนั้นโรงเรียนยังไม่ดีพอ โดยครูภาษาอังกฤษท่านหนึ่ง นามว่า Mr. Morant ซึ่งภายหลังได้เป็นปลัดกระทรวงศึกษาธิการของอังกฤษ ต่อมาในปี พ.ศ. 2433 เมื่อพระชันษาได้ 10 ปี ได้เสด็จไปเรียนในทวีปยุโรปพร้อมกับพระยาสุริยานุวัติ (เกิด บุนนาค) ผู้ซึ่งออกไปเป็นราชทูตในกรุงปารีส เริ่มแรกเมื่อไปถึงได้ไปพำนักอยู่กับพระยามหาโยธา (นกแก้ว คชเสนี) ผู้เป็นราชทูตไทย ณ กรุงเบอร์ลิน ประเทศเยอรมนี เนื่องจากมีศักดิ์เป็นคุณตาน้อย จนถึงปี พ.ศ. 2434 พระยามหาโยธา ย้ายมาเป็นราชทูตที่กรุงลอนดอน หม่อมเจ้าเสรฐศิริ จึงทรงย้ายมายังอังกฤษด้วย ในปี พ.ศ. 2435 จึงได้เข้าเรียนกินนอนชั้นต้นที่ซาลฟอนท์ เซนท์โจน Charlefont St. Giles จนถึงปี พ.ศ. 2438 จึงได้เข้าโรงเรียนแฮร์โรว์ Harrow อยู่ในโรงเรียนนี้ 3 ปี
หลังจากนั้นได้ศึกษาด้านวิศวกรรมศาสตร์ที่ประเทศอังกฤษ เมื่อกลับประเทศไทยจึงได้รับราชการเป็นผู้ช่วยนายช่างภาคสร้างทางรถไฟสายกรุงเทพ-เพชรบุรี แล้วย้ายไปรับราชการทหาร มีหน้าที่ซ่อมแซมดูแลอาวุธของกองทัพบก เมื่อมีการตั้งกรมช่างแสงทหารบก เพื่อให้ประเทศไทยได้ผลิตอาวุธปืนและกระสุน พลโทหม่อมเจ้าเสรฐศิริ จึงได้เป็นอธิบกรมแสงสรรพาวุธคนแรก รั้งเจ้ากรมช่างแสง และเป็นผู้ทำลูกปืนลูกแรกให้กับกองทัพไทย
ในรัชกาลพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงได้รับการแต่งตั้งเป็นองคมนตรี
หม่อมเจ้าเสรฐศิริ รับราชการจนมียศ "พลโท" ในตำแหน่งเจ้ากรมพลาธิการทหารบก จนกระทั่งลาออกจากราชการเมื่อมีการปฏิวัติสยาม พ.ศ. 2475
ในตอนต้นรัชกาลที่ 9 หม่อมเจ้าเสรฐศิริ มีตำแหน่งเป็นสมาชิกวุฒิสภาในช่วงเวลาสั้นๆ วุฒิสภา ชุดที่ 2 (สมาชิกวุฒิสภา พ.ศ. 2489) ก่อนจะสิ้นชีพิตักษัยเมื่อ 2 พฤศจิกายน พ.ศ. 2500
หม่อมเจ้าเสรษฐสิริ มีโอรสและธิดา ดังนี้
พลตรี หม่อมกฤดากรราชเสนา (หม่อมราชวงศ์เทียมพันธ์ กฤดากร)
หม่อมราชวงศ์ทันพงศ์ กฤดากร อดีตอธิบดีกรมสรรสามิต
หม่อมราชวงศ์ทรงพัฒน์ กฤดากร
หม่อมราชวงศ์ทัดเผ่า กฤดากร
หม่อมราชวงศ์เถาพงศ์ กฤดากร
หม่อมราชวงศ์หญิงวงศ์สิริ กฤดากร
หม่อมราชวงศ์หญิงประภาสิริ กฤดากร ประสูติแต่ หม่อมเจ้าสุรีย์ประภา กฤดากร
หม่อมราชวงศ์อ๊อด กฤดากร
หม่อมเจ้าเสรฐศิริ กฤดากร ประชวรพระโรคพระหทัยวาย ไม่ทรงแข็งแรงมาหลายปี จนถึงเดือนตุลาคม พ.ศ.2500 เกิดมีพระอาการบรรทมไม่หลับ เสวยไม่ได้ จึงได้เสด็จไปรักษาพระองค์ที่โรงพยาบาลเนิซซิงโฮม ถนนคอนแวนต์ พระอาการมีแต่ทรงกับทรุด จึงกระทั่งถึงชีพิตักษัย ณ โรงพยาบาล พระชนมายุได้ 76 ปี 8 เดือน
ตำแหน่งราชการ

– เจ้ากรมช่างแสง
มิถุนายน 2456 – เจ้ากรมสรรพาวุธและรักษาราชการในตำแหน่งเจ้ากรมช่างแสง
พระยศ

21 มิถุนายน 2447 – นายพันตรี
27 กันยายน 2449 – นายพันโท
เครื่องราชอิสริยาภรณ์

พ.ศ. 2458 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2456 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2457 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2461 –  เครื่องราชอิสริยาภรณ์อันมีศักดิ์รามาธิบดี ชั้นที่ 2 มหาโยธิน (ม.ร.)
พ.ศ. 2462 –  เครื่องราชอิสริยาภรณ์วัลลภาภรณ์ (ว.ภ.) (ฝ่ายหน้า)
พ.ศ. 2454 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2461 –  เหรียญจักรมาลา (ร.จ.ม.)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
สายลับรักป่วน

| สายลับรักป่วน |
| --- | --- |
สร้างโดย: บริษัท มายน์แอทเวิร์คส์ จำกัด
เขียนโดย: บทประพันธ์ :  จันทร์แจ่ม บทโทรทัศน์ :  สมหมาย เลิศอุฬาร, พิสิษฐ์ พงษ์พิชญ์, อันนาบี
กำกับโดย: ทวีวัฒน์ วันทา
แสดงนำ: แอนดริว เกร้กสัน เฌอมาลย์ บุญยศักดิ์ พิชญะ นิธิไพศาลกุล กัญญ์ณรัณ วงศ์ขจรไกล จตุรงค์ พลบูรณ์ เพ็ญพักตร์ ศิริกุล ดิลก ทองวัฒนา ทรงสิทธิ์ รุ่งนพคุณศรี
ประเทศแหล่งกำเนิด:  ไทย
จำนวนตอน: 14 ตอน
การผลิต
ผู้อำนวยการสร้าง: ณฤทธิ์ ยุวบูรณ์
ความยาวตอน: 2 ชั่วโมง 30 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 17 กรกฎาคม พ.ศ. 2559 – 20 สิงหาคม พ.ศ. 2559
สายลับรักป่วนเป็นละครโทรทัศน์แนว แอ็คชั่น โรแมนติก คอมเมดีทางสถานีวิทยุโทรทัศน์ไทยทีวีสีช่อง 3 จากบทประพันธ์ของ จันทร์แจ่ม ผลิตโดยบริษัท มายน์แอทเวิร์คส์ จำกัด โดยผู้จัดณฤทธิ์ ยุวบูรณ์ กำกับการแสดงโดย ทวีวัฒน์ วันทา นำแสดงโดย แอนดริว เกร้กสัน และเฌอมาลย์ บุญยศักดิ์
ละครโทรทัศน์

ผลิตโดย : บริษัท มายน์แอทเวิร์คส์ จำกัด

ควบคุมการผลิตโดย : ณฤทธิ์ ยุวบูรณ์

 บทประพันธ์ : จันทร์แจ่ม

 บทโทรทัศน์ : สมหมาย เลิศอุฬาร, พิสิษฐ์ พงษ์พิชญ์, อันนาบี

กำกับการแสดง : ทวีวัฒน์ วันทา

ออกอากาศทาง : ไทยทีวีสีช่อง 3

เริ่มตอนแรก : วันอาทิตย์ที่ 17 กรกฎาคม พ.ศ. 2559
ละครโทรทัศน์ > คำนิยาม

"เมื่อสายลับ อยากมีความรัก ภารกิจลับ จึงป่วนภารกิจรักให้ยุ่งเหยิง ปฏิบัติการดับแผนแม่ยาย พิชิตวายร้ายป่วนเมือง กับภารกิจสุดหิน ฟินยกกำลังสอง"
ละครโทรทัศน์ > รายชื่อนักแสดง

| นักแสดง | รับบทเป็น |
| --- | --- |
แอนดริว เกร้กสัน: ขาวผ่อง (ดินสอพอง)
เฌอมาลย์ บุญยศักดิ์: รัน
พิชญะ นิธิไพศาลกุล: ร๊อค
กัญญ์ณรัณ วงศ์ขจรไกล: แตน
จตุรงค์ พลบูรณ์: คุกกี้
เพ็ญพักตร์ ศิริกุล: คุณหญิงมณีมาลา
ดิลก ทองวัฒนา: รัฐมนตรีไพศาล
ทรงสิทธิ์ รุ่งนพคุณศรี: ยศพล
โชติกา วงศ์วิลาศ: อินทิรา
เมธัส ตรีรัตนวารีสิน: โทนี่
พงษ์พันธ์ เพชรบัณฑูร: ลีโอ
ขวัญฤดี กลมกล่อม: แคนดี้
เกริก ชิลเลอร์: โจโจ้
มณีรัตน์ คำอ้วน: รุ้ง
ปรเมศร์ น้อยอ่ำ: บอส
อุ่นเรือน ราโชติ: แวว
ธนาธร อุตสาหกุล: ประเสริฐ
นักแสดงรับเชิญ
กันตพัฒน์ เพิ่มพูนพัชรสุข: แทยองอึน
พิมพ์พัชร วัชรเสวี: เดือนเด่น
ณัฐภัสสรา อดุลยาเมธาสิริ: เม
กิจเกษม แมคแฟดเดน: ณัฐพล
สุเมธ องอาจ: คังงัมดัก
ราตรี วิทวัส: มาดามฟลอร่า
อัครินทร์ อัครนิธิเมธรัฐ: จ๋อง
ด.ช.ปัญกร จันทศร: ลูกชายนายคุกกี้
อนุพงศ์ มีลอด: ลูกน้องยศพล
ละครโทรทัศน์ > เพลงประกอบละคร

เพลง สาบาน (เพลงเปิดเรื่อง) - ขับร้องโดย ปกรณ์ ลัม
เพลง รักกันแล้วต้องไว้ใจ (เพลงปิดเรื่อง) - ขับร้องโดย ตุ๊กตา จมาพร
เพลง DD - ขับร้องโดย Cookie United Feat. กุลกรณ์พัชร์ โพธิ์ทองนาค
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
ข้อมูลการออกอากาศ

วันที่ 13 สิงหาคม พ.ศ. 2559 ละครงดออกอากาศเนื่องจากทางสถานีร่วมกับโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดมหกรรมกีฬาโอลิมปิกเกมส์ ริโอ 2016 ครั้งที่ 31 จาก ประเทศบราซิล ตั้งแต่เวลา 19.00 น. ไปจนถึงเวลา 08.00 น. ของวันรุ่งขึ้น
แหล่งข้อมูลอื่น

สายลับรักป่วน ที่สยามโซน
ลำดับรายการโทรทัศน์

| ไทยทีวีสีช่อง 3: ละครวันศุกร์ เวลา 20ː00 - 20ː15 น>  , 20ː55 - 23.10 น. และวันเสาร์-อาทิตย์ เวลา 20:15 – 22:50 น. |
| --- | --- | --- |
| ก่อนหน้า | สายลับรักป่วน | ถัดไป |
| ทายาทอสูร | สายลับรักป่วน | เลือดรักทระนง |
อี.อาร์.เอ. รีมุส

สำหรับความหมายอื่น ดูที่ รอมิวลุส และรีมุส
พระวรวงศ์เธอ พระองค์เจ้าพีรพงศ์ภาณุเดช ขับรีมุส ชนะเลิศอัลบีกรังด์ปรีซ์ ที่ฝรั่งเศส เมื่อวันที่ 12 กรกฎาคม พ.ศ. 2479
รีมุส (Remus) เป็นชื่อที่ใช้เรียกรถแข่ง ยี่ห้อ อี.อาร์.เอ. (English Racing Automobiles - ERA) รหัส R5B ที่พระวรวงศ์เธอ พระองค์เจ้าพีรพงศ์ภาณุเดช ใช้ขับแข่งในช่วงปี พ.ศ. 2479 เป็นคู่แฝดกับรถ รอมิวลุส รหัส R2B  เป็นรถ อี.อาร์.เอ. คันที่สองในสังกัด คอกหนูขาว (White Mouse team)  ตั้งชื่อตามชื่อของ รอมิวลุส และรีมุส เทพเจ้าโรมันฝาแฝด ผู้ก่อตั้งกรุงโรม
รถคันนี้ใช้เครื่องยนต์ขนาด 1,500 ซีซี 6 สูบ โอเวอร์เฮดวาล์ว ใช้ซุปเปอร์ชาร์จแบบเมเรย์ เจมิสัน  เกียร์เดินหน้า 4 เกียร์  ส่งมอบเมื่อเดือนมีนาคม พ.ศ. 2479 พ่นสีฟ้าพีระเช่นเดียวกับ รอมิวลุส  แต่พ่นสีวงล้อเป็นสีเหลือง ตามสีสัญลักษณ์ของราชยานยนต์สมาคมแห่งสยาม ที่เพิ่งได้รับการรับรองในปีนั้น
พระวรวงศ์เธอ พระองค์เจ้าพีรพงศ์ภาณุเดช ทรงขับรถรีมุส เข้าแข่งขันทั้งสิ้น 8 รายการ  ได้รางวัลชนะเลิศ 1 รายการ ที่สอง 1 รายการ ที่สาม 3 รายการ  ต่อมาพระเจ้าวรวงศ์เธอ พระองค์เจ้าจุลจักรพงษ์ ทรงขายต่อให้กับ โทนี โรลท์ ในปี พ.ศ. 2481  และซื้อรถคันใหม่ หนุมาน รหัส R12B/C ขนาดเครื่องยนต์ 1,500 ซีซี มาใช้งานแทน
ปัจจุบัน รถรีมุสอยู่ในการครอบครองของ Ludovic Lindsay ชาวอังกฤษ